CELEX: 32005D0662
Language: sk
Date: 2005-09-16 00:00:00
Title: 2005/662/ES: Rozhodnutie Komisie zo 16. septembra 2005, ktorým sa mení a dopĺňa rozhodnutie 2004/459/ES, ktorým sa prijíma prechodné opatrenie v prospech určitých prevádzkarní v odvetví mlieka v Maďarsku [oznámené pod číslom K(2005) 3455]   (Text s významom pre EHP)

21.9.2005   
            
            
               SK
            
            
               Úradný vestník Európskej únie
            
            
               L 245/21
            
         
      ROZHODNUTIE KOMISIE
   
   zo 16. septembra 2005,
   ktorým sa mení a dopĺňa rozhodnutie 2004/459/ES, ktorým sa prijíma prechodné opatrenie v prospech určitých prevádzkarní v odvetví mlieka v Maďarsku
   [oznámené pod číslom K(2005) 3455]
   (Text s významom pre EHP)
   (2005/662/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (1), najmä na jeho článok 42,
   keďže:
   
               (1)
            
            
               Maďarsku sa poskytli prechodné obdobia a to vo vzťahu k určitým prevádzkarniam uvedeným v prílohe k rozhodnutiu Komisie 2004/459/ES z 29. apríla 2004, ktorým sa prijíma prechodné opatrenie v prospech určitých prevádzkární v sektore mlieka v Maďarsku (2).
            
         
               (2)
            
            
               Podľa úradného vyhlásenia príslušného maďarského orgánu určité prevádzkarne už ukončili svoj modernizačný proces a v súčasnosti v plnej miere spĺňajú požiadavky podľa právnych predpisov Spoločenstva. Okrem toho určité prevádzkarne ukončili svoju činnosť.
            
         
               (3)
            
            
               Niektoré prevádzkarne vynaložili značné úsilie, aby spĺňali štrukturálne požiadavky ustanovené v právnych predpisoch Spoločenstva. Tieto prevádzky však z dôvodu výnimočných technických obmedzení nie sú schopné ukončiť svoj modernizačný proces v stanovenom termíne. Je preto odôvodnené poskytnúť týmto prevádzkarniam dodatočný čas na ukončenie modernizačného procesu.
            
         
               (4)
            
            
               Príloha k rozhodnutiu 2004/459/ES by sa preto mala zodpovedajúcim spôsobom zmeniť a doplniť. A v záujme zrozumiteľnosti by sa mala nahradiť.
            
         
               (5)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2004/459/ES sa nahrádza znením prílohy k tomuto rozhodnutiu.
   Článok2
   Toto rozhodnutie je určené členským štátom.
   
      V Bruseli 16. septembra 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 236, 23.9.2003, s. 33.
   
      (2)  Ú. v. EÚ L 156, 30.4.2004, s. 68, korigendum uverejnené v Ú. v. EÚ L 202, 7.6.2004, s. 55.
   
      PRÍLOHA
      Prevádzkarne na spracovanie mlieka v prechodnom období
      
                   
               
               
                  Veterinárne schvaľovacie číslo
               
               
                  Názov a adresa prevádzkarne
               
               
                  Sektor mlieka
                  Činnosti prevádzkarní
                  Mlieko a mliečne výrobky
               
               
                  Dátum dosiahnutia súladu
               
            
                  1.
               
               
                  02502
               
               
                  Cosinus Gamma Kft. Sajtüzem, Kunszentmiklós, Bács
               
               
                  ×
               
               
                  31.12.2005
               
            
                  2.
               
               
                  13513
               
               
                  Drávatej Kft., Barcs, Somogy
               
               
                  ×
               
               
                  31.12.2005
               
            
                  3.
               
               
                  16518
               
               
                  Dámtej Kft., Tamási, Tolna
               
               
                  ×
               
               
                  31.12.2005
               
            
                  4.
               
               
                  18520
               
               
                  Gici sajt Kft., Gic, Veszprém
               
               
                  ×
               
               
                  31.12.2005